Rikunarita-ORG/Wikinium huggingface dataset:
# Waktu Universal Selaras

Waktu Universal Selaras|    Julai 12, 2026 00:55:58 (UTC) (muat semula)    |

Peta dunia zon waktu semasa
**Waktu Universal Selaras** (*Coordinated Universal Time*, kependekannya **UTC**) merupakan waktu piawai berdasarkan jam atom kejituan tinggi. UTC merupakan sambungan Waktu Meridian Greenwich (GMT). Zon waktu di dunia semua dikira dari waktu UTC dengan menambah atau menolak masa mengikut kedudukan dari Greenwich, London. Contohnya, Waktu-Waktu Piawai Malaysia dan Singapura dikira sebagai UTC+8.

Versi terkini Waktu ini ditakrifkan suatu nasihat Kesatuan Telekomunikasi Antarabangsa (ITU-R TF.460-6) bertajuk *Standard-frequency and time-signal emissions* berdasarkan Waktu Atom Antarabangsa (TAI) di mana saat lompat (*leap second*) ditambahkan pada jarak waktu yang tidak menentu bagi mengimbangi waktu ini kepada peredaran Bumi yang diperlahankan. Penambahan saat lompat ini penting untuk mengekalkan Waktu ini tepat dalam 0.9 saat mengikut waktu sejagat, iaitu UT1.

## Kegunaan

Waktu ini digunakan dalam pelbagai piawaian Internet dan Jaringan Sejagat. Suatu sistem yang direka khas untuk menyelaraskan waktu komputer-komputer di seluruh Internet iaitu Protokol Masa Rangkaian, mengekodkan waktu-waktu ini menggunakan sistem waktu tersebut. Pelayan komputer, perkhidmatan dalam talian serta entiti lain yang bergantung kepada waktu yang diterima secara universalnya menggunakan UTC yang lebih terperinci berbamding GMT. Para klien boleh mendapatkan waktu semasa terkini daripada pelayan internet UTC yang rasmi jika ketepatan yang dingini adalah terhad. Mereka yang inginkan ketepatan yang lebih sehingga ke mikrosaat pula boleh mendapatkan waktu sebenar daripada isyarat satelit.

UTC juga merupakan piawaian waktu yang digunakan dalam penerbangan, misalnya untuk tujuan rancangan penerbangan dan kebenaran lalu lintas udara. Kesemua ramalan dan peta cuaca menggunakan piawaian ini untuk mengelakkan kekeliruan mengenai zon waktu dan waktu jimat siang. Stesen Angkasa Lepas Antarabangsa turut menggunakan UTC sebagai piawaian waktunya.

## Rujukan

### Bibliografi

## Pautan luar

* Definisi Waktu Semesta Berkoordinat dalam undang-undang Jerman–ZeitG §1 (3)
* Waktu Hong Kong oleh Balai Cerap Hong Kong Diarkibkan 2008-06-24 di Wayback Machine
* Perkhidmatan Putaran Bumi Antarabangsa; senarai perbezaan antara TAI dan UTC dari 1961 hingga sekarang
* Waktu rasmi Amerika Syarikat dalam zon UTC Diarkibkan 2014-10-21 di Wayback Machine menggunakan Java.
* Balai Cerap Tentera Laut Amerika Syarikat: Sistem Waktu
* Spesifikasi W3C tentang Waktu dan Tarikh UTC dan Piawaian Internet RFC 3339 IETF, berdasarkan ISO 8601
* Waktu dan Tarikh
* Terkini, jam UTC sebenar di Time.is
* Definisi piawaian waktu: UTC, GPS, +6292741845 and TAI Diarkibkan 2015-03-17 di Wayback Machine

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# Mallorca

Citra Satelit Palma de Mallorca
**Mallorca** merupakan nama pulau di Sepanyol. Pulau ini bertempat di Laut Tengah dan merupakan pulau terbesar di Sepanyol. Ibu kotanya adalah Palma de Mallorca. Pulau ini memiliki luas wilayah 3,620.42 km² dan populasi 777,821 orang pada tahun (2005).
# Tenaga keupayaan graviti

**Tenaga keupayaan graviti** atau **tenaga graviti** ialah tenaga keupayaan yang dimiliki oleh objek yang mempunyai berjisim dengan objek berjisim yang lain akibat tindakan graviti. Ia adalah tenaga keupayaan yang berkaitan dengan medan graviti, yang dibebaskan (ditukar kepada tenaga kinetik) apabila objek jatuh bebas ke arah satu sama lain. Tenaga keupayaan graviti meningkat apabila dua objek dipisahkan lebih jauh.

## Perumusan

Untuk dua titik zarah yang berinteraksi secara berpasangan, tenaga keupayaan graviti, WIKINIUM\_MATH\_PH\_0
 WIKINIUM\_MATH\_PH\_2
di mana WIKINIUM\_MATH\_PH\_4 dan WIKINIUM\_MATH\_PH\_6 merupakan jisim bagi dua partikel tersebut, WIKINIUM\_MATH\_PH\_8 ialah jarak antara mereka, dan WIKINIUM\_MATH\_PH\_10 ialah pemalar graviti.

Di permukaan Bumi pula, medan graviti adalah dianggarkan lebih kurang malar, dan tenaga keupayaan graviti bagi objek berkurangan ialah
 WIKINIUM\_MATH\_PH\_12
dimana WIKINIUM\_MATH\_PH\_14 ialah jisim objek, WIKINIUM\_MATH\_PH\_16 ialah graviti Bumi, dan WIKINIUM\_MATH\_PH\_18 ialah ketinggian bagi pusat jisim objek melebihi aras rujukan yang dipilih.

## Mekanik newton

Dalam mekanik klasik, dua atau lebih jisim akan sentiasa mempunyai potensi graviti. Prinsip keabadian tenaga memerlukan tenaga medan graviti yang sentiasa menjadi tenaga negatif, supaya ia adalah sifar apabila objek berjauhan tidak terhingga. Tenaga keupayaan graviti ialah tenaga keupayaan sesuatu objek kerana ia berada dalam medan graviti.

Daya bagi antara dua jisim titik, WIKINIUM\_MATH\_PH\_20 , dan jisim titik yang lain, WIKINIUM\_MATH\_PH\_22 , telah dinyatakan dalam hukum kegravitian semesta Newton:
 WIKINIUM\_MATH\_PH\_24

Untuk mendapatkan jumlah kerja yang telah dilakukan oleh daya luaran untuk membawa jisim titik, WIKINIUM\_MATH\_PH\_26 dari infiniti ke jarak akhir, WIKINIUM\_MATH\_PH\_28 (contohnya jejari Bumi) ialah bagi dua titik jisim, dan daya disepadukan melalui merujuk dengan sesaran:

Kerana WIKINIUM\_MATH\_PH\_30 , jumlah keseluruhan kerja yang dilakukan oleh objek boleh ditulis sebagai:
 WIKINIUM\_MATH\_PH\_32

## Rujukan
# Marikh

Anda diundang untuk menyunting di projek Wikimedia yang lain juga:
 Wikikamus ·  Wikibuku ·  Wikisumber ·  Wikipetik ·  *Wikilayar*  ·  *Wikiversiti*
 Wikidata ·  Wikifungsi ·  Wikispesies ·  Wikimedia Commons
# Bintang neutron

**Bintang neutron** merupakan salah satu daripada beberapa titik hujung evolusi najam dan dibentukkan daripada sisa-sisa runtuh bintang yang amat besar seperti supernova Jenis II atau Jenis Ib, ataupun Jenis Ic. Bintang ini meligat dan menghasilkan denyutan gelombang radio dan oleh itu, bintang neutron juga dikenali sebagai **bintang pulsar**. Bintang neutron akan beransur menjadi sejuk dan akhirnya tidak dapat dikesan lagi.

Bintang neutron yang tipikal mempunyai jisim antara 1.35 hingga lebih kurang 2.1 jisim suria, dengan jejari sepadan antara 20 dan 10 kilometer (bintang-bintang itu menyusut ketika jisimnya bertambah) — 30,000 hingga 70,000 kali lebih kecil daripada matahari. Oleh itu, bintang-bintang neutron mempunyai kepadatan antara 8×1013 hingga 2×1015 gram per sentimeter persegi, iaitu hampir sama dengan kepadatan nukleus atom. Bintang-bintang padat yang mempunyai kurang daripada 1.44 jisim suria, iaitu had Chandrasekhar, dikenali sebagai kerdil putih; melebihi tiga hingga lima jisim suria (had Tolman-Oppenheimer-Volkoff), runtuhan graviti terjadi dan menghasilkan lohong hitam.

Disebabkan bintang neutron mengekalkan kebanyakan momentum sudut bintang induknya, tetapi hanya mempunayi sebahagian jejari induk yang amat kecil, bintang ini mempunyai kelajuan putaran yang amat tinggi. Setiap kisaran boleh mengambil masa dari satu pertujuh ratus saat hingga tiga puluh saat. Kepadatan bintang neutron juga memberikan graviti permukaan yang amat tinggi, iaitu 2×1011 hingga 3×1012 kali lebih kuat daripada graviti permukaan Bumi. Salah satu daripada ukuran graviti ialah halaju lepas, iaitu halaju yang diperlukan oleh sesuatu objek untuk melepaskan diri daripada medan graviti untuk mencapai jarak infiniti. Halaju lepas yang biasa diperlukan oleh sebuah bintang neutron adalah antara 150,000 km/s, iaitu lebih kurang setengah daripada halaju cahaya; sebaliknya, sebuah objek yang jatuh ke permukaan bintang neutron akan melanggar bintang itu juga pada hal laju 150,000 km/s. Untuk melihat perkara ini dari perspektif yang sebenar, jika seorang bertemu dengan sebuah bintang neutron, dia akan melanggar bintang itu dengan tenaga yang hampir sama dengan letupan nuklear 100 megatan (kuasa yang sama dengan dua butir Bom Tsar yang merupakan senjata nuklear terbesar yang pernah diletupkan).
# Thales

| Thales (dari Miletos) |
| --- |
| Potret anumerta oleh Wilhelm Meyer |
| Kelahiran | s. 626/623 SM Bandar Miletos purba (kini Balat, Didim, Aydın, Turki) |
| Meninggal dunia | s. 548/545 BC (umur 78) |
|  |
| Era | Falsafah pra-Sokrates |
| Falsafah | Falsafah Barat |
| Sekolah | * Ionia / Milesia
* naturalisme
 |
| Kepentingan utama | * Etika
* metafizik
* matematik
* astronomi
 |
| Idea cemerlang | * Inkuiri falsafah
* Air sebagai *arkhe*
* Teorem Thales
* Teorem pintasan
* Elektrik statik
 |
|
Dipengaruhi
* + Astronomi Babylon
	+ Matematik Mesir Purba
	+ Agama Mesir Purba
	+ Mungkin Homer
 |
|
Mempengaruhi
* + Pythagoras
	+ Anaximander
	+ Anaximenes
	+ Xenophanes
 |
|  |

**Thales** (Yunani: Θαλῆς; sekitar 624/623  – s. 548/545 SM) ialah seorang ahli falsafah serta ilmuwan matematik, astronomi dan negarawan Yunani dari Miletos rantau Ionia, Asia Minor yang masyhur sebelum keberadaan Sokrates. Ramai ahli sebidang terutamanya Aristoteles menyifatkan beliau sebagai pelopor aliran falsafah Yunani pertama, dan diiktiraf dalam sejarah sebagai ahli pertama yang mendalami falsfafah saintifik. Beliau juga sering digelar sebagai "bapa sains".

Thales diiktiraf kerana memisahkan mitologi dalam menjelaskan kejadian dunia dan alam semesta, dan beralih kepada huraian berasaskan teori dan hipotesis alamiah. Hampir semua ahli falsafah pra-Socrates lain kemudian menurutinya dalam menjelaskan alam semula jadi sebagai berasal dari suatu kesatuan segala-galanya berdasarkan kewujudan satu bahan muktamad dan bukannya melalui mitologi. Aristotle menganggap beliau sebagai pengasas aliran falsafah Ionia, dan melaporkan hipotesis Thales, yakni hipotesis bahawa prinsip asal (*arkhe*) alam dan sifat jirim ialah satu bahan tunggal: air.

Dalam matematik, Thales menggunakan geometri untuk mengira ketinggian piramid dan jarak kapal dari pantai. Beliau adalah individu pertama yang diketahui menggunakan penaakulan deduktif yang digunakan untuk geometri dengan memperoleh empat akibat teorem Thales. Beliau juga merupakan orang pertama yang diketahui dikaitkan dengan satu penemuan matematik.

## Rujukan

## Pautan luar

* Kategori berkaitan Thales of Miletus di Wikimedia Commons
# Buruj

Buruj Belantik boleh dilihat dari kebanyakan tempat di dunia pada suatu masa dalam setahun. Buruj ini ditandakan oleh garis sengkang kuning.
Foto buruj Belantik.
Bintang-bintang tunggal yang dekat antara satu sama lain membentuk corak-corak **buruj**, **konstelasi** atau **gugusan** yang kelihatan pada seluruh pemandangan langit di atas Bumi pada waktu malam.

Terdapat 88 buruj piawai diakui oleh Kesatuan Astronomi Antarabangsa sejak 1922; kebanyakan buruj-buruj ini dirujuk kepada 48 buruj yang disenaraikan Klaudios Ptolemaios dalam buku *Mathematike Syntaxis* bertarikh abad ke-2 manakala buruj-buruj selebihnya dinyatakan pada abad ke-17 dan ke-18; buruj-buruj yang paling lewat ditemui di langit selatan dinyatakan dalam *Coelum australe stelliferum* oleh Nicolas Louis de Lacaille pada 1763. Pengetahuan corak-corak tersebut dahulu diajarkan kepada orang Rom Purba daripada ketamadunan Mesir Purba yang menandakan kedudukan bintang-bintang ini sebagai petunjuk mencari arah jalan dalam mengemudi atau menandakan musim bertani.

Ada juga sebilangan buruj terdahulu yang tidak diakui oleh kesatuan tersebut, atau buruj yang diakui dalam tradisi rantauan astronomi atau astrologi, seperti buruj-buruj Cina, atau orang-orang asli Australia dan sebagainya. Lain bangsa, lainlah persepsi mereka terhadap corak buruj itu. Justeru, nama buruj juga berbeza. Dalam rajah contoh di sebelah, orang Melayu di Nusantara melihat corak empat biji bintang berbentuk segi empat dengan tiga biji bintang lagi sederet di dalamnya sebagai sebuah belantik manakala orang Yunani dan Rom Purba melihatnya sebagai susuk tubuh manusia iaitu pemburu bernama Orion.

## Peristilahan

Perkataan "buruj" diserap daripada perkataan Arab: بُرُوج‎, rumi: *burūj* iaitu bentuk jamak kata بُرج‎ *burj* "gugusan bintang" yang diterbitkan daripada kata kerja dasar بَرَجَ‎ *baraja* "tinggi dan jelas" (ظَهَرَ‎); kata kerja itu sendiri serapan Yunani πυργός *pyrgos* "menara" melalui kata bahasa Suryani ܒܘܪܓܐ *būrgāʾ* "rasi".

Perkataan "konstelasi" diserap daripada perkataan Belanda: *constellatie* yang pada asalnya bererti "kedudukan planet", ia menyerap kata Bahasa Perancis *constellacion* yang diturunkan daripada kata *cōnstēllātiō* dalam bahasa Latin melakurkan *com*- dan *stēlla* "bintang".

## Rujukan

### Sumber-sumber

* Ridpath, Ian (2018). *Star Tales* (ed. ke-2). Lutterworth Press. ISBN 978-0-718-89478-8.

## Pautan luar

* IAU: The Constellations, juga termasuk peta buruj berkualiti tinggi.
* Celestia - simulasi angkasa 3D percuma (OpenGL)
* Star Tales - asal-usul dan mitologi buruj dalam budaya Barat
# Lutheranisme

**Lutheranisme** ialah sebuah mazhab atau cabang gereja utama dalam Agama Kristian yang berkait kepada ajaran Martin Luther, seorang agamawan abad ke-16 yang memulakan suatu pergerakan pembaharuan agama sangat berpengaruh melalui penulisan 95 Dalilnya sehingga menyebabkan suatu perpecahan doktrin dalam dunia Kristian.

Gereja ini banyak ditemui dengan jutaan penganut (diberi nama **Luteran**) di serata dunia. Persekutuan Luteran Sedunia menganggarkan sebanyak leibh 74 juta orang yang berada dalam gereja ini, namun ia tidak mengira gereja-gereja bermazhab ini yang tidak memasuki persekutuan ini secara rasmi mahupun tidak mengiktiraf diri sebagai gereja Luteran. Mazhab gereja ini merupakan agama rasmi di beberapa negara Nordik tertentu iaitu Iceland, Norway, Denmark, Greenland dan Kepulauan Faroe.

## Latar belakang

## Doktrin

Secara tradisinya, para penganut gereja ini mengiktiraf kitab-kitab Perjanjian Lama dan Baru sahaja sebagai suatu penurunan wahyu yang sebenar serta norma yang diterima dalam ajaran yang disebarkan oleh Yesus Kristus. Kepercayaan para penganut ini didasarkan secara formalnya kepada fahaman bahawa kitab suci sahaja yang dipakai sebagai pedoman untuk amalan dan peraturan (*Sola scriptura*) - maka ia juga diiktiraf sebagai suatu rujukan utama berkaitan keimanan dan moral penganut kerana ciri inspirasi, kuasa, kejelasan, kecekapan dan kecukupan kandungan yang tertulis dalam kitab-kitab tersebut.

### Tritunggal

Para penganut mazhab ini berkepercayaan kepada konsep Tritunggal. Mereka menolak tanggapan bahawa Tuhan Bapa dan Tuhan Anak merupakan "wajah" kepada Tuhan yang sama kerana mereka berdasarkan kepada kitab-kitab Perjanjian Lama dan Baru yang membezakan dua entiti ini secara khusus dan terperinci. Penganut Luteranisme juga percaya bahawa Roh Kudus berasal daripada kedua-dua Tuhan Bapa dan Tuhan Anak.

### Pembaptisan

Para Luteran percaya bahawa amalan pembaptisan ialah suatu amalan yang dilihat menyelamatkan (*saving work of God*) di mana ia dipercayai termaktub dan di oleh Yesus sendiri.

### Perjamuan Suci

Orang Luteran percaya bahawa jasad dan darah Yesus itu ada "dalam, bersama dan melalui bentuk" bahan roti dan wain yang diperjamukan kepada sesiapa sahaja yang menjamah kedua-dua bahan ini.

## Amalan

## Rujukan

## Pautan luar

* Lutheranisme - Kompasiana.com
# Kepulauan Cook

| Kepulauan Cook*Kūki 'Āirani* |
| --- |
|

Bendera |
| **Lagu kebangsaan:Te Atua Mou'e* *Tuhan itu Kebenaran* |
|  |
| Ibu negaradan bandar terbesar} | Avarua |
| Bahasa rasmi | * Inggeris
* Maori
 |
| Bahasa yang dituturkan | * Inggeris
* Maori
* Pukapukan
* Rakahanga-Manihiki
 |
| Kumpulan etnik () | * 87.7% Māori
* 5.8% sebahagian-Māori
* 6.5% lain-lain
 |
| Demonim | Cook Islander |
| Pemerintah | Raja berperlembagaan |
|  |
| • Monarki  | Elizabeth II |
| • Wakil Ratu  | Sir Frederick Goodwin |
| • Perdana Menteri  | Henry Puna |
|  |
| Badan perundangan | Parlimen |
| Negeri berkaitan |
|  |
| • Pemerintahan sendiri dalam persatuan bebas dengan New Zealand  | 4 Ogos 1965 |
| • Pengiktirafan kemerdekaan oleh UN dalam hubungan antarabangsa  | 1992 |
|  |
| Keluasan |
| • Jumlah | 240 km2 (93 bt2) (210th) |
| Populasi |
| • Bancian penduduk tahun 2006 | 19,569 (213th) |
| • Kepadatan | 76/km2 (196.8/sq mi) (124th) |
| KDNK (PPP) | 2005 |
| • Jumlah | $183.2 juta (tidak disenaraikan) |
| • Per kapita | $9,100 (tidak disenaraikan) |
| Mata wang | Dolar New Zealand `(NZD)` Dolar Kepulauan Cook |
| Zon waktu | UTC-10 (CKT) |
| Kod panggilan | 682 |
| Kod ISO 3166 | CK |
| DPT internet | .ck |

The **Cook Islands** (/ˈkʊk ˈaɪləndz/ ( dengar); Bahasa Maori: *Kūki 'Āirani*) ialah sebuah negara pulau yang memerintah secara sendiri dan bersekutu dengan New Zealand. Negara ini terletak di Lautan Pasifik dan terdiri daripada 15 buah pulau. Luas negara ini meliputi kawasan kira-kira 240 kilometer persegi (92.7 bt2).

Hal ehwal pertahanan dan luar negara Cook Islands menjadi tanggungjawab New Zealand dengan nasihat pemerintah Cook Islands. Rakyat Cook Islands juga merupakan warga negara New Zealand.

## Sejarah

*Untuk rencana lanjutan, lihat Sejarah Kepulauan Cook*

## Politik dan Kerajaan

*Untuk rencana lanjutan, lihat Politik Kepulauan Cook*

## Daerah

*Untuk rencana lanjutan, lihat Daerah Kepulauan Cook*

## Geografi

*Untuk rencana lanjutan, lihat Geografi Kepulauan Cook*

## Ekonomi

*Untuk rencana lanjutan, lihat Ekonomi Kepulauan Cook*

## Demografi

*Untuk rencana lanjutan, lihat Demografi Kepulauan Cook*

## Budaya

*Untuk rencana lanjutan, lihat Budaya Kepulauan Cook*

## Rujukan

## Lihat juga
# Karbin

Seorang Pasukan Keselamatan dari Pengawal Kebangsaan Udara Ohio melepaskan tembakan dengan menggunakan karbin M4 (versi pendek dan ringan bagi raifal M16A2) semasa latihan menembak sasaran, 2017
**Karbin** (/ˈkɑːrbiːn/ atau /ˈkɑːrbaɪn/) adalah sepucuk *long gun* yang mana larasnya dipendekkan daripada panjang asalnya. Kebanyakan karbin moden merupakan sebuah versi kompak bagi raifal panjang standard atau raifal yang diubahsuai untuk peluru yang kurang berkuasa.

Karbin dengan saiz yang lebih kecil dan ringan menjadikan ia lebih mudah untuk digunakan. Ia biasanya diberi kepada trup mobiliti tinggi seperti anggota operasi khas dan anggota payung terjun, selain kepada anggota-anggota artileri, logistik atau bukan infantri lain yang mana peranan mereka tidak memerlukan raifal bersaiz standard. Walaubagaimanapun, terdapat kecenderungan yang semakin meningkat untuk karbin diberikan kepada anggota-anggota barisan hadapan bagi mengimbangi peningkatan berat peralatan-peralatan lain. Contoh bagi keadaan ini adalah karbin M4 kepada anggota Tentera Darat Amerika Syarikat yang mana merupakan pemberian standard. Sepucuk senjata api tidak memerlukan sebuah *stock* atau "pendakap lengan" untuk dianggap sebagai sepucuk karbin.

## Lihat juga

* Senarai karbin
* Senjata pertahanan peribadi
* Raifal berlaras pendek

## Rujukan

## Bacaan lanjut

* Beard, Ross E. *Carbine : the story of David Marshall Williams*. Williamstown, NJ: Phillips, 1997. ISBN 0-932572-26-X OCLC 757855022
* *Carbines : cal. .30 carbines M1, M1A1, M2 and M3*. Washington, DC: Headquarters, Departments of the Army and the Air Force, 1953.
* McAulay, John D. *Carbines of the Civil War, 1861–1865*. Union City, TN: Pioneer Press, 1981. ISBN 978-0-913159-45-3 OCLC 8111324
* McAulay, John D. *Carbines of the U.S. Cavalry, 1861–1905*. Lincoln, RI: Andrew Mowbray Publishers, 1996. ISBN 0-917218-70-1 OCLC 36087526
# Sistem pengendalian

**Sistem pengendalian** (OS) ialah perisian sistem yang menguruskan perkakasan komputer dan sumber perisian, dan menyediakan perkhidmatan biasa untuk program komputer.

## Contoh sistem pengendalian

* Unix - Solaris, AIX, HP-UX, SCO
* macOS
* DOS
* Windows
* Linux - Debian, Ubuntu, Redhat, Fedora, Arch, Slackware, Gentoo, Suse
* BeOS
* OS/2

## Pengelasan dan istilah

Sistem pengendalian, secara konsep, boleh dipecahkan kepada 3 komponen utama:

* Antara muka pengguna
* Sistem utiliti tahap rendah (*low-level system utilities*)
* Inti/kernel

### Antara muka pengguna

Terdapat dua bentuk antara muka pengguna, iaitu antara muka grafik (GUI) dan antara muka baris perintah (CLI). Antara muka pengguna juga dikenali sebagai cangkerang komputer.

### Inti

Inti ialah nadi sistem pengendalian yang berhubung terus kepada perkakasan komputer.

Berikut adalah rajah ringkas perhubungan komponen-komponen di atas:

```
Perkakasan <-> Inti <-> Cangkerang <-> Gunaan
```

Ideologi di sebalik inti termasuk inti monolitik, mikrokernel, dan eksokernel. Sistem komersil seperti UNIX, Windows, dan Linux mengguna sistem inti yang monolitik. Sistem yang lebih moden seperti QNX, BeOS, dan Windows NT menggunakan sistem mikrokernel. Komputer Terbenam mengguna sistem eksokernel.

## Lihat juga

* Komputer
* Sejarah perkembangan komputer

## Rujukan

## Pautan Luar

* Sistem bantuan pemilihan ke Institut Pendidikan Tinggi Awam (IPTA)
# Februari

|  |  |  |
| --- | --- | --- |
| << | **Februari** | >> |
| Ah | Is | Se | Ra | Kh | Ju | Sa |
| ~~0~~1 | ~~0~~2 | ~~0~~3 | ~~0~~4 | ~~0~~5 | ~~0~~6 | ~~0~~7 |
| ~~0~~8 | ~~0~~9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| **2026** |

|  |
| --- |
| Januari | Februari | Mac | April | Mei | Jun | Julai | Ogos | September | Oktober | November | Disember |

**Februari** ialah bulan kedua dalam sebuah tahun dalam takwim Gregorius. Ia merupakan bulan terpendek dengan cuma 28 hari (sehari ditambah berjumlah 29 jika tahun lompat).

Februari bermula pada hari yang sama dengan bulan Mac dan November pada tahun biasa dan bulan Ogos pada tahun lompat. Ia bulan terakhir musim sejuk di Hemisfera Utara dan bulan terakhir musim panas di Hemisfera Selatan.

## Peristilahan

Nama "Februari" menyerap dari Februarius terbitan perkataan *februum* "penyucian" merujuk kepada upacara Februa dilakukan dalam tempoh Lupercalia takwim Rom mahupun kepada dewi Februus; ada yang menyatakan ia serapan istilah bahasa Etrusca bermaksud "membuang".

Kawasan-kawasan dalam Selatan Thailand menggunakan nama "Kumpapan" (Jawi: ‏كومڤاڤن‎‎, menyerap Bahasa Thai: กุมภาพันธ์ *kumphaa-phan*) dalam urusan persuratan rasmi kerajaan dalam negara tersebut selari dengan takwim rasmi digunakan; ia dinamakan sempena cerapan rasi Timba dilambangkan *kumbha*, sejenis kendi.

## Rujukan

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.